లక్నో : ఉత్తరప్రదేశ్ రాష్ట్ర స్థానిక సంస్థల ఎన్నికల్లో బీజేపీ విజయం సాధించిన సీట్ల కంటే అత్యధిక స్థానాల్లో ఆ పార్టీ అభ్యర్థులు డిపాజిట్ కోల్పోయారనే సంచలన వాస్తవం ఫలితాల తాజా విశ్లేషణలో వెలుగుచూసింది. ఇటీవల జరిగిన యూపీ స్థానిక సంస్థల ఎన్నికల్లో అధికార బీజేపీ అభ్యర్థులు 2,366 స్థానాలను గెల్చుకున్నారు. బీజేపీ విజయం సాధించిన స్థానాల కంటే అత్యధికంగా 3, 656 స్థానాల్లో ఆ పార్టీ అభ్యర్థులు డిపాజిట్ కోల్పోయారని మున్సిపల్ ఎన్నికల తాజా విశ్లేషణలో తేలింది. అంటే  యూపీ ఎన్నికల్లో 45శాతం మంది బీజేపీ అభ్యర్థులు డిపాజిట్ కోల్పోయారు. యూపీ స్థానిక పోరులో పట్టణ ప్రాంతాల్లో బీజేపీకి 30.8 శాతం ఓట్లు రాగా నగర పంచాయితీల్లో 11.1 శాతానికి తగ్గాయి. బీజేపీ అభ్యర్థులు 8,038 మంది పోటీ చేయగా వారిలో సగం మంది కనీస డిపాజిట్ కోల్పోయారు. నగరపాలిక పరిషత్ సభ్యుల ఎన్నికల్లో అధికార బీజేపీ అభ్యర్థులకు చాలా తక్కువ ఓట్లు రావడం ఆశ్చర్యకరం. మొత్తం మీద అధిక స్థానాలు దక్కినా బీజేపీకి వచ్చిన ఓట్ల శాతం తగ్గడంతోపాటు విజయం సాధించిన అభ్యర్థుల కంటే డిపాజిట్ కోల్పోయిన అభ్యర్థులే ఎక్కువగా ఉండటం చర్చనీయాంశంగా మారింది.
lakno : uttarapradesh rashtra sthaanika samsthala ennikallo bgfa vijayam saadhinchina seatla kante atyadhika sthaanaallo aa party abhyardhulu depazit kolpoyarane sanchalana vaastavam phalitaala taja vislaeshanhalo veluguchusindi. iteevala jarigina up sthaanika samsthala ennikallo adhikara bgfa abhyardhulu 2,366 sthaanaalanu gelchukunnaru. bgfa vijayam saadhinchina sthaanaala kante atyadhikamgaa 3, 656 sthaanaallo aa party abhyardhulu depazit kolpoyarani munsipal ennikala taja vislaeshanhalo telindi. ante  up ennikallo 45saatam mandi bgfa abhyardhulu depazit kolpoyaru. up sthaanika porulo pattana praantaallo beejeepeeki 30.8 saatam otlu raga nagara panchaayiteello 11.1 saataaniki taggaayi. bgfa abhyardhulu 8,038 mandi poty cheyagaa vaarilo sagam mandi kaneesa depazit kolpoyaru. nagarapalika parishat sabhyula ennikallo adhikara bgfa abhyardhulaku chala takkuva otlu ravadam aascharyakaram. mottam meeda adhika sthaanaalu dakkina beejeepeeki vachina otla saatam taggadamtopaatu vijayam saadhinchina abhyardhula kante depazit kolpoina abhyardhule ekkuvagaa undatam charchaneeyaamsamgaa maarindi.